b'\n_START_ARTICLE_\nKeskkonnam\xc3\xb5ju\n_START_PARAGRAPH_\nKeskkonnam\xc3\xb5ju on tegevusega eeldatavalt kaasnev vahetu v\xc3\xb5i kaudne m\xc3\xb5ju inimese tervisele ja heaolule, keskkonnale, kultuurip\xc3\xa4randile v\xc3\xb5i varale.\n_START_SECTION_\nM\xc3\xbcra\n_START_PARAGRAPH_\n\xc3\x9cks inimese tervist ja heaolu kahjustavaid tegureid on m\xc3\xbcra. Suurlinnas elavaid inimesi v\xc3\xb5ib see h\xc3\xa4irida. M\xc3\xbcra allikad on seadmed, liiklusvahendid ning t\xc3\xb6\xc3\xb6stusettev\xc3\xb5tted.\n_START_SECTION_\n\xc3\x95husaaste\n_START_PARAGRAPH_\nV\xc3\xa4ga palju m\xc3\xb5jutab inimese tervist ka \xc3\xb5husaaste. Kui palju see m\xc3\xb5jutab inimese tervist s\xc3\xb5ltub saasteaine kogusest, kui kaua on saastatud \xc3\xb5hu k\xc3\xa4es viibitud ning varem p\xc3\xb5etud haigustest. "Eestis on tehtud peente osakeste tervisem\xc3\xb5ju hinnang, mis n\xc3\xa4itas, et peened osakesed p\xc3\xb5hjustavad eluea l\xc3\xbchenemist. Selle hinnangu p\xc3\xb5hjal v\xc3\xa4heneb keskmine oodatav eluiga P\xc3\xa4rnus 0,95 aastat, Tallinnas ja Tartus 0,7 aastat, Narvas 0,5 ja Kohtla-J\xc3\xa4rvel 0,3 aastat. P\xc3\xa4rnus on eluea v\xc3\xa4henemine k\xc3\xbcllalt k\xc3\xb5rge seet\xc3\xb5ttu, et oluline osa linlastest elab enam saastunud kesklinnas. Aastas t\xc3\xa4hendab see ligikaudu 450 varajast surma, 6000 kaotatud eluaastat, millele lisanduvad sajad haiglap\xc3\xa4evad."\n_START_SECTION_\nP\xc3\xb5hjavesi\n_START_PARAGRAPH_\nEestis on p\xc3\xb5hjavett peetud pikalt kvaliteetseks joogiveeks ning see on enamasti reostuse eest kaitstud. P\xc3\xb5hjavett tuleb hoolikalt puhastada, et toota joogivett. "On t\xc3\xb5estatud seos vee mitme keemilise komponendi (nitraadid, fluor, boor, alumiinium, baarium, kaadmium, nikkel jt) liigse sisalduse ja teatud mittenakkuslike krooniliste haiguste vahel. Need haigused kujunevad v\xc3\xa4lja pikaajalise ebakvaliteetse vee tarbimise korral, mist\xc3\xb5ttu p\xc3\xb5hjuslikku seost joogivee kvaliteediga on k\xc3\xbcllalt raske kindlaks teha."\n_START_SECTION_\nVeereostus\n_START_PARAGRAPH_\nVeereostus tekib inimtegevuse tagaj\xc3\xa4rjel, kui saastunud vesi j\xc3\xb5uab veekogusse v\xc3\xb5i p\xc3\xb5hjavette. Vesi on reostunud siis, kui seda ei saa kasutada teatud otstarbeks. M\xc3\xb5ningaid looduslikke n\xc3\xa4htusi, nagu torme, vulkaanipurskeid ja maav\xc3\xa4rinaid ei loeta vee reostajateks, kuigi need v\xc3\xb5ivad vee kvaliteeti oluliselt halvendada.\n_START_SECTION_\nKultuur\n_START_PARAGRAPH_\nKultuuri valdkonnad on oskused, teadmised, traditsioonid, keel, uskumused, v\xc3\xa4\xc3\xa4rtushoiakud, \xc3\xb5igus, kombed jne. Inimesele antakse kultuurilised omadused \xc3\xbchiskonna poolt, kus ta kasvab ja areneb. On tehtud kindlaks, et inimesed, kes osalevad kultuurielus v\xc3\xb5i v\xc3\xb5tavad osa kultuuri\xc3\xbcritustest, on tervemad ja rahulolevamad oma eluga.'